《郑生善仪索赠赋此留别》
明代·卢龙云

谢家兰玉异恒儿，何必逢人说项斯。世泽尚传通德里，文名初起论材时。

漫称小友惭吾长，敢说君侯命所司。此别春风自桃李，早看雨露发华滋。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。